Марко Ганчев
Лечебница за думи

chitanka.info

— Сега ще те превържат

в четвърта поликлиника.

— Натам поведох малкия,

обаче той не ще.

— Не искам — вика, — татко,

да ходя в БОЛИКЛИНИКА!

— Не боликлиника се казва,

а поликлиника, дете!

При туй, за да не стане

от раната инфекция,

не стигаше превръзката

на нашия герой,

ами додето се усети,

му боднаха инжекция.

— Ужасна БОДИКЛИНИКА! —

пищя до къщи той.

По мое време нямаше

такива недоразумения.

И не, че се лекувахме

при лекари вълшебници,

ами по мое време тия

лечебни заведения

наричаха се простичко

и ясничко ЛЕЧЕБНИЦИ…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.